b'\n_START_ARTICLE_\nCongr\xc3\xa9s Mundial Amazic\n_START_SECTION_\nObjectius\n_START_PARAGRAPH_\nSegons els seus estatuts el seu principal objectiu \xc3\xa9s la defensa i la promoci\xc3\xb3 dels drets i dels interessos pol\xc3\xadtics, econ\xc3\xb2mics, socials, culturals i ling\xc3\xbc\xc3\xadstics de la poblaci\xc3\xb3 berber, portar la reivindicaci\xc3\xb3 berber a nivell internacional informant i sensibilitzant a l\'opini\xc3\xb3 p\xc3\xbablica internacional, els pobles, els estats democr\xc3\xa0tics i les ONG que treballen en el camp dels drets humans interpel\xc2\xb7lant a les organitzacions internacionals com la ONU, la Uni\xc3\xb3 Europea, el Consell d\'Europa i la Uni\xc3\xb3 Africana, coordinar i recolzar les accions i projectes de les organitzacions de la societat civil i de la milit\xc3\xa0ncia que treballa sobre el terreny, en l\'\xc3\xa0mbit de la defensa i promoci\xc3\xb3 dels drets de la poblaci\xc3\xb3 berber.\n_START_SECTION_\nDen\xc3\xbancies en organismes nacionals i internacionals\n_START_PARAGRAPH_\nA mitjan novembre de 2009, el CMA va lliurar al Parlament Europeu un manifest denunciant l\'"apartheid pol\xc3\xadtic" "que sofreixen els berbers del Marroc.Al juliol de 2016 denuncien en una carta oberta a la Ministra d\'Educaci\xc3\xb3 de Fran\xc3\xa7a Najat Nallaud Belkacem la discriminaci\xc3\xb3 de la llengua berber als programes d\'escolars d\'educaci\xc3\xb3 nacional.\n_START_SECTION_\nEleccions regionals franceses de mar\xc3\xa7 de 2010\n_START_PARAGRAPH_\nPer primera vegada, en qualitat d\'observador, des d\'agost de 2009, de  la federaci\xc3\xb3 Regions i Pobles Solidaris, i soci d\'Europa Ecologia, el Congr\xc3\xa9s Mundial Amazic va obtenir un electe a les eleccions regionals franceses de 2010 en la persona del seu president, Belkacem Lounes, elegit al Consell Regional de Roine-Alps. Figurava en la primera ronda en el sis\xc3\xa8 lloc a l\'Is\xc3\xa8re com a "animador de Regions i Pobles Solidaris" i en la segona ronda en la cinquena posici\xc3\xb3 en la llista d\'uni\xc3\xb3 de l\'esquerra.'